section_heading: Izbor novih članova
paragraph_text: Nakon dvije godine prve faze članstva, fotograf može predočiti drugu mapu ako se želi prijaviti za suradnika ("associate membership"). Kad je prijava odobrena, fotograf prihvaća pravila agencije i koristi se njezinim objektima i reprezentacijom u svijetu. Razlika između člana-suradnika i punopravnog člana sastoji se u tome da suradnik nije direktor kompanije i nema prava glasa u donošenju korporativnih odluka. Nakon još dvije godine, suradnik koji želi postati punopravnim članom predočuje još jednu mapu radova. Jednom izabran kao punopravni član, pojedinac je član Magnuma doživotno ili sve dok to želi.